Richard Armstrong

Richard Armstrong (født 18. juni 1903 i Newcastle upon Tyne, død 1986) var en britisk sjømann og forfatter av bøker for barn og voksna, best kjent for Sea change (1948) som han mottok Carnegie Medal for i carnegiegreenaway.org.uk Richard Armstrong , og for sin biografi om Grace Darling fra 1965.

Han var sønn av en smed, og arbeidet i ungdommen på et jernverk før han seilte i den britiske handelsflåten fra 1920–1937. Etter dette hadde han ulike jobber før han samlet seg om skriving. Han debuterte med ungdomsromanen The Mystery of Obadiah (1943). Her og i oppfølgeren Sabotage at the Forge (1946) skildrer han en oppvekst og ungdomsår som ligner hans egne. 

Gjennombruddet kom med Sea Change (1948), som skildrer en ung manns dannelsesreise i handelsflåten fra England til Karibia og Venezuela. Boken har blitt beskrevet som en opplæring i maskuline ferdigheter i kjølvannet av andre verdenskrig"Carnegie Boys: 70 Years of Boyhood in Fiction" . Michele Gill. Collection Interpretation Pack. CILIP. 2007., og som en realistisk fornyelse av sjøromanenMarcus Crouch, The Nesbit Tradition: The Children's Novel 1945-1970, Ernest Benn, 1972, pp.187-190..

Han skrev i alt 11 ungdomsbøker, tre romaner for voksne og noen sakprosabøker om sjøfart.

 Referanser 

Kategori:Engelske barnebokforfattere
Kategori:Carnegie Medal in Literature
Kategori:Personer fra Newcastle upon Tyne
Kategori:Fødsler i 1903
Kategori:Dødsfall i 1986